《有怀洪复翁入郡城纳金课》
宋代·方一夔

故人东下濯沧浪，见说金沙作斗量。昔想万钱还跨鹤，晚知六博亦亡羊。

诗传剑阁烟霞藁，地入桐庐云水乡。潇洒满怀无处着，归程何况接新凉。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。